Szupersztár a Margitszigeten - RC News
Szupersztár a Margitszigeten
A musicalirodalom legismertebbjét játsszák
Állati hétvége elé nézünk Világsztár érkezik hazánkba
A világ egyik legsikeresebb rockoperája, a Jézus Krisztus Szupersztár idén a Margitszigeti Szabadtéri Színpadon elevenedik meg július 17-én és 19-én.
A történelem legismertebb története, Jézus Krisztus élete, elárulása és kereszthalála az egyik legtöbbet feldolgozott téma, ami számos formában került már a nagyközönség elé. Mégis Andrew Lloyd Webber rockoperája talán az egyik legtöbbször bemutatott színdarab, amely az egész világot meghódította.
Bármilyen hihetetlen, Andrew Lloyd Webber még csak huszonkét éves volt, amikor 1970-ben a Palace Theatre bemutatta második rockoperáját, amelyet a nála négy évvel idősebb, és valamivel komolyabb szakmai múlttal rendelkező Tim Rice-szal közösen írt. A Jézus Krisztus szupersztár azonnal hatalmas sikert aratott, és a londoni premiert követően a világ szinte valamennyi országában színpadra került. Amikor az alkotókat a musical témaválasztásáról kérdezték, ők rendkívül egyszerű magyarázattal szolgáltak. Ahogy fogalmaztak, szerintük „nagyszerű” sztori a bibliai történet. Ami a zene mellett a mű jellegzetessége: a világ legismertebb történetét nem a megszokott módon, hanem Júdás szemszögéből ábrázolja.
A Jézus Krisztus Szupersztár margitszigeti előadásain a két főszereplő Szomor György és Sándor Péter lesz, előbbi Jézust, utóbbi pedig Júdást játssza majd.
Berki Krisztián vallott: ilyen mellek tetszenek neki!
Honey Boo Boo megvadult Jimmy Fallon tévéműsorában
Alföldi Róbert egy nyitottabb világra vágyik
Szőrös vagy nem szőrös?
A beteg gyerek nem gyenge!